Document ID: 32009D0908

Reference:
9.12.2009
LV
Eiropas Savienības Oficiālais Vēstnesis
L 322/28
PADOMES LĒMUMS
(2009. gada 1. decembris),
ar ko paredz pasākumus, lai īstenotu Eiropadomes lēmumu par Padomes prezidentūru un par Padomes darba sagatavošanas struktūru vadību
(2009/908/ES)
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 16. panta 9. punktu,
ņemot vērā Līgumu par Eiropas Savienības darbību un jo īpaši tā 236. panta b) punktu,
ņemot vērā Eiropadomes Lēmumu (2009. gada 1. decembris) par Padomes prezidentūru (1) un jo īpaši tā 2. panta trešo daļu un 4. pantu,
tā kā:
(1)
Būtu jāparedz pasākumi, lai īstenotu Eiropadomes lēmumu par Padomes prezidentūru (turpmāk “Eiropadomes lēmums”).
(2)
Šie īstenošanas pasākumi ietver secību, kādā iepriekš izveidotās trīs dalībvalstu grupas katra pēc kārtas secīgos 18 mēnešus ilgos laikposmos īsteno prezidentūras funkcijas, ņemot vērā to, ka saskaņā ar Padomes reglamentu kopš 2007. gada 1. janvāra pastāv sistēma, kurā attiecīgā posma trīs prezidentvalstis vienojas par Padomes 18 mēnešu programmām.
(3)
Saskaņā ar Eiropadomes lēmuma 1. pantu, veidojot grupas, ir jāņem vērā dalībvalstu daudzveidība un teritoriālais līdzsvars Savienībā.
(4)
Pienākumu sadale starp katras grupas dalībvalstīm ir noteikta Eiropadomes lēmuma 1. panta 2. punktā. Abos gadījumos, kas paredzēti šā lēmuma 2. panta 1. punktā, katras grupas dalībvalstu sadarbības praktisko kārtību noteiks šīs dalībvalstis, savstarpēji vienojoties.
(5)
Turklāt šajos īstenošanas pasākumos būtu jāietver īpaši noteikumi attiecībā uz Ārlietu padomes darba sagatavošanas struktūru vadību, kā paredzēts Eiropadomes lēmuma 2. panta trešajā daļā.
(6)
Lielāko daļu šo darba sagatavošanas struktūru būtu jāvada Savienības Augstā pārstāvja ārlietās un drošības politikas jautājumos (turpmāk “Augstais pārstāvis”) pārstāvim, bet dažas no tām būtu jāturpina vadīt sešu mēnešu posma prezidentvalstij. Ja šādu struktūru vada Augstā pārstāvja pārstāvis, var piemērot pārejas laiku.
(7)
Darba sagatavošanas struktūras, kuras nevada sešu mēnešu prezidentūra, arī būtu jāuzskaita šajā lēmumā, kā noteikts Eiropadomes lēmuma 2. panta trešajā daļā.
(8)
Šajā lēmumā neuzskaitītās darba sagatavošanas struktūras vadīs saskaņā ar Eiropadomes lēmuma 2. pantu,
IR PIEŅĒMUSI ŠO LĒMUMU.
1. pants
Secība, kādā dalībvalstis kopš 2007. gada 1. janvāra īsteno Padomes prezidentvalsts funkcijas, ir noteikta Padomes Lēmumā (2007. gada 1. janvāris), ar ko nosaka secību, kādā dalībvalstis īsteno Padomes prezidentvalsts funkcijas (2).
Šis prezidentūras secības iedalījums trīs dalībvalstu grupās saskaņā ar Eiropadomes lēmuma 1. panta 1. punktu ir izklāstīts šā lēmuma I pielikumā.
2. pants
1.   Katra valsts 1. panta otrajā daļā minētajā grupā secīgā kārtībā sešus mēnešus ilgā laikposmā vada visus Padomes sastāvus, izņemot Ārlietu padomes sastāvu. Pārējās šīs grupas valstis palīdz prezidentvalstij visu tās pienākumu izpildē, pamatojoties uz Padomes 18 mēnešu programmu.
2.   Katras 1. pantā minētās grupas valstis var savstarpēji vienoties par atšķirīgu kārtību.
3.   Abos 1. un 2. punktā paredzētajos gadījumos katras grupas dalībvalstu sadarbības praktisko kārtību nosaka šīs dalībvalstis, savstarpēji vienojoties.
3. pants
Līdz 2017. gada 1. jūlijam Padome pieņem lēmumu par secību, kādā dalībvalstis īstenos prezidentūras funkcijas no 2020. gada 1. jūlija.
4. pants
Ārlietu padomes darba sagatavošanas struktūras vada saskaņā ar II pielikumā izklāstītajiem noteikumiem.
5. pants
III pielikumā uzskaitītās Padomes darba sagatavošanas struktūras vada uz noteiktu laiku iecelti priekšsēdētāji, kā izklāstīts minētajā pielikumā.
6. pants
Šis lēmums stājas spēkā tā pieņemšanas dienā.
To publicē Eiropas Savienības Oficiālajā Vēstnesī.
Briselē, 2009. gada 1. decembrī
Padomes vārdā –
priekšsēdētāja
B. ASK
(1)  OV L 315, 2.12.2009., 50. lpp
(2)  OV L 1, 4.1.2007., 11. lpp.
I PIELIKUMS
Vācija
janvāris–jūnijs
2007
Portugāle
jūlijs–decembris
2007
Slovēnija
janvāris–jūnijs
2008
Francija
jūlijs–decembris
2008
Čehijas Republika
janvāris–jūnijs
2009
Zviedrija
jūlijs–decembris
2009
Spānija
janvāris–jūnijs
2010
Beļģija
jūlijs–decembris
2010
Ungārija
janvāris–jūnijs
2011
Polija
jūlijs–decembris
2011
Dānija
janvāris–jūnijs
2012
Kipra
jūlijs–decembris
2012
Īrija
janvāris–jūnijs
2013
Lietuva
jūlijs–decembris
2013
Grieķija
janvāris–jūnijs
2014
Itālija
jūlijs–decembris
2014
Latvija
janvāris–jūnijs
2015
Luksemburga
jūlijs–decembris
2015
Nīderlande
janvāris–jūnijs
2016
Slovākija
jūlijs–decembris
2016
Malta
janvāris–jūnijs
2017
Apvienotā Karaliste
jūlijs–decembris
2017
Igaunija
janvāris–jūnijs
2018
Bulgārija
jūlijs–decembris
2018
Austrija
janvāris–jūnijs
2019
Rumānija
jūlijs–decembris
2019
Somija
janvāris–jūnijs
2020
II PIELIKUMS
ĀRLIETU PADOMES DARBA SAGATAVOŠANAS STRUKTŪRU VADĪBA (1)
Turpmāk sniegtajā tabulā 1. un 4. kategorijā minēto Ārlietu padomes darba sagatavošanas struktūru vadību organizē šādi:
1)
1. kategorija (darba sagatavošanas struktūras tirdzniecības un attīstības jomā)
Darba sagatavošanas struktūras vada attiecīgā sešu mēnešu posma prezidentvalsts.
2)
2. kategorija (ģeogrāfisko jautājumu darba sagatavošanas struktūras)
Darba sagatavošanas struktūras vada Augstā pārstāvja pārstāvis.
3)
3. kategorija (horizontālās darba sagatavošanas struktūras, galvenokārt KĀDP)
Darba sagatavošanas struktūras vada Augstā pārstāvja pārstāvis, izņemot šādas darba sagatavošanas struktūras, kuras vada attiecīgā sešu mēnešu posma prezidentvalsts:
—
Ārlietu padomnieku darba grupa (RELEX),
—
Terorisma (starptautisko aspektu) jautājumu darba grupa (COTER),
—
Konkrētu terorisma apkarošanas pasākumu īstenošanas darba grupa (COCOP),
—
Konsulāru jautājumu darba grupa (COCON),
—
Starptautisko publisko tiesību jautājumu darba grupa (COJUR), un
—
Jūras tiesību jautājumu darba grupa (COMAR).
4)
4. kategorija (ar KDAP saistītu jautājumu darba sagatavošanas struktūras)
Ar KDAP saistītās darba sagatavošanas struktūras vada Augstā pārstāvja pārstāvis (2).
Augstais pārstāvis un attiecīgā sešu mēnešu posma prezidentvalsts cieši sadarbojas, lai nodrošinātu visu Ārlietu padomes darba sagatavošanas struktūru saskaņotu rīcību.
3. un 4. kategorijas darba sagatavošanas struktūras turpina vadīt sešu mēnešu posma prezidentvalsts, kamēr beigsies ne vairāk kā sešus mēnešus ilgais pārejas laiks pēc Padomes Lēmuma par Eiropas Ārējās darbības dienesta (EĀDD) organizāciju un darbību pieņemšanas. 2. kategorijas struktūrām šis pārejas laiks ilgs ne vairāk kā 12 mēnešus.
Priekšsēdētāju iecelšanas kārtība
Ja Eiropadomes lēmumā vai šajā lēmumā paredzēts, ka darba sagatavošanas struktūru (PDK un attiecīgās darba grupas) vada Augstā pārstāvja pārstāvis, par priekšsēdētāja iecelšanu ir atbildīgs Augstais pārstāvis. Priekšsēdētājus ieceļ, ņemot vērā kompetenci, vienlaikus nodrošinot atbilstīgu ģeogrāfisku līdzsvaru un pārredzamību. Augstais pārstāvis nodrošina, ka viņa izraudzītajam priekšsēdētāja kandidātam ir dalībvalstu uzticība. Ja šis kandidāts vēl nav EĀDD biedrs, viņš par tādu kļūst saskaņā ar EĀDD darbā pieņemšanas kārtību, vismaz uz priekšsēdētāja pienākumu pildīšanas laiku. Šo pasākumu darbības novērtējumu veic, sagatavojot 2012. gadā paredzēto EĀDD ziņojumu.
1.
Darba sagatavošanas struktūras tirdzniecības un attīstības jomā
207. panta komiteja
ĀKK jautājumu darba grupa
Attīstības sadarbības jautājumu darba grupa (DEVGEN)
EBTA jautājumu darba grupa
Divējādi lietojamu preču jautājumu darba grupa
Tirdzniecības jautājumu darba grupa
Preču jautājumu darba grupa
Vispārējās preferenču sistēmas jautājumu darba grupa
Starptautisku attīstības konferenču sagatavošanas darba grupa/UNCCD – pārtuksnešošanās/UNCTAD
Humānās palīdzības un pārtikas palīdzības jautājumu darba grupa
Eksporta kredītu jautājumu grupa
2.
Ģeogrāfisko jautājumu darba sagatavošanas struktūras
Mašrikas/Magribas jautājumu darba grupa (COMAG/MaMa )
Austrumeiropas un Vidusāzijas jautājumu darba grupa (COEST)
Rietumbalkānu reģiona jautājumu darba grupa (COWEB)
Tuvo Austrumu/Persijas līča jautājumu darba grupa (COMEM/MOG)
Āzijas un Okeānijas jautājumu darba grupa (COASI)
Latīņamerikas jautājumu darba grupa (COLAT)
Transatlantisko attiecību jautājumu darba grupa (COTRA)
Āfrikas jautājumu darba grupa (COAFR)
3.
Horizontālās darba sagatavošanas struktūras (galvenokārt KĀDS)
Ārlietu padomnieku darba grupa (RELEX)
Nicolaidis grupa
Vispārējas atbruņošanās un ieroču kontroles jautājumu darba grupa (CODUN)
MII neizplatīšanas jautājumu darba grupa (CONOP)
Parasto ieroču eksporta jautājumu darba grupa (COARM)
Cilvēktiesību jautājumu darba grupa (COHOM)
Terorisma (starptautisko aspektu) jautājumu darba grupa (COTER) (3)
Konkrētu terorisma apkarošanas pasākumu īstenošanas darba grupa (COCOP) (3)
EDSO un Eiropas Padomes jautājumu darba grupa (COSCE)
Apvienoto Nāciju Organizācijas jautājumu darba grupa (CONUN)
Tuvo Austrumu miera procesa jautājumu ad hoc darba grupa (COMEP)
Starptautisko publisko tiesību jautājumu darba grupa (COJUR, COJUR-ICC)
Jūras tiesību jautājumu darba grupa (COMAR)
Konsulāru jautājumu darba grupa (COCON)
Administratīvu KĀDP jautājumu un protokola darba grupa (COADM)
4.
Ar KDAP saistītu jautājumu darba sagatavošanas struktūras
Militārā komiteja (ESMK)
Militārās komitejas jautājumu darba grupa (EUMCWG)
Politisku un militāru jautājumu darba grupa (PMG)
Krīžu pārvarēšanas civilo aspektu komiteja (CIVCOM)
Eiropas ieroču politikas jautājumu darba grupa
(1)  Pēc 2009. gada 1. decembra steidzami būtu jāpārskata ārlietu jomas darba struktūru kompetences sfēra un organizācija, īpaši attiecībā uz attīstības jomu. Pārskatīto darba grupu vadības organizāciju nepieciešamības gadījumā būtu jāpielāgo šajā pielikumā izklāstītajiem vispārīgajiem principiem.
(2)  Militāro komiteju (ESMK) un Militārās komitejas jautājumu darba grupu (EUMCWG) turpina vadīt vēlēts priekšsēdētājs, kā parādīts III pielikumā, tāpat kā tas bija pirms šā lēmuma stāšanās spēkā.
(3)  Jautājumu par Terorisma (starptautisko aspektu) jautājumu darba grupu un Konkrētu terorisma apkarošanas pasākumu īstenošanas darba grupu risinās arī diskusijās par TI darba sagatavošanas struktūrām.
III PIELIKUMS
PADOMES DARBA SAGATAVOŠANAS STRUKTŪRU PRIEKŠSĒDĒTĀJI UZ NOTEIKTU LAIKU
Struktūras, ko vada vēlēti priekšsēdētāji
Ekonomikas un finanšu komiteja
Nodarbinātības komiteja
Sociālās aizsardzības komiteja
Militārā komiteja (1)
Ekonomikas politikas komiteja
Finanšu pakalpojumu komiteja
Militārās komitejas jautājumu darba grupa (1)
Rīcības kodeksa jautājumu grupa (uzņēmējdarbības nodokļi)
Struktūras, ko vada Padomes Ģenerālsekretariāts
Drošības komiteja
Informācijas jautājumu darba grupa
Juridiskas informācijas apstrādes darba grupa
Elektronisko komunikāciju jautājumu darba grupa
Tiesību aktu kodifikācijas darba grupa
Juristu lingvistu darba grupa
Jaunu ēku jautājumu darba grupa
(1)  Skat. arī II pielikumu.

Summary:
Ārpolitika un drošības politika – Padomes un Eiropadomes loma
Ārpolitika un drošības politika – Padomes un Eiropadomes loma
 
KOPSAVILKUMS:
Līgums par Eiropas Savienību – 15. pants
Līgums par Eiropas Savienību – 21. pants
Līgums par Eiropas Savienību – 26. pants
Lēmums 2001/78/KĀDP, ar ko izveido Politisko un drošības komiteju
Lēmums 2001/79/KĀDP par Eiropas Savienības Militārās komitejas izveidi
Lēmums 2000/354/KĀDP par Krīžu pārvarēšanas civilo aspektu komitejas izveidi
Lēmums 2009/908/ES, ar ko paredz pasākumus, lai īstenotu Eiropadomes lēmumu par Padomes prezidentūru un par Padomes darba sagatavošanas struktūru vadību
KĀDS IR ŠO PANTU UN LĒMUMU MĒRĶIS?
Līguma pantos ir izklāstīta Eiropadomes un Eiropas Savienības Padomes (Padome) loma Eiropas Savienības (ES) kopējā ārpolitikā un drošības politikā (KĀDP), kas ietver kopējo drošības un aizsardzības politiku. Šie lēmumi nodrošina juridisko pamatu dažu Padomes galveno komiteju un sagatavošanas struktūru, kas nodarbojas ar ārpolitiku un drošības politiku, izveidei un nosaka to vadību.
SVARĪGĀKIE ASPEKTI
Eiropadomes un Padomes loma KĀDP ir noteikta 26. pantā:Eiropadome nosaka vispārējo politikas virzienu un nosaka prioritātes; Padome nosaka un īsteno šīs prioritātes.Eiropadome26. pantā ir noteikts, ka Eiropadomei:jānosaka ES stratēģiskās intereses;jānosaka KĀDP mērķi un vispārējās pamatnostādnes, tostarp aizsardzības jautājumos;jāpieņem nepieciešamie attiecīgie lēmumi. Šo pamatnostādņu un mērķu pamatā ir ES ārējās darbības principi un 21. pantā noteiktie mērķi, kas ietver:ES vērtību, pamatinterešu, drošības, neatkarības un integritātes sargāšanu;demokrātijas, tiesiskuma un cilvēktiesību konsolidēšanu un atbalstīšanu;miera saglabāšanu, konfliktu novēršanu un starptautiskās drošības stiprināšanu;starptautisko sistēmu veicināšanu, ņemot vērā spēcīgāku daudzpusējo sadarbību un labu vispārīgo vadību. ES pamatintereses un principi pašlaik ir izklāstīti Globālajā ES ārpolitikas un drošības politikas stratēģijā. Eiropadomes priekšsēdētājs pārstāv ES starptautiskā mērogā jautājumos, kas saistīti ar KĀDP, valstu un/vai valdību vadītāju līmenī, neietekmējot Augstā pārstāvja ārlietās un drošības politikas jautājumos pilnvaras. Augstais pārstāvis piedalās Eiropadomes darbā.PadomeNosakot un īstenojot Eiropadomes pamatnostādnes, Padomei ir jānodrošina, ka ES rīcība ir vienota, konsekventa un efektīva. ES Ārlietu padomes (ĀP) priekšsēdētājs ir Augstais pārstāvis. Vairākas komitejas un darba sagatavošanas struktūras sniedz atbalstu ĀP tās darbībā, tostarp:Politikas un drošības komiteja;Militārā komiteja;Krīžu pārvarēšanas civilo aspektu komiteja (zināma kā CivCom);KĀDP darba grupas. Eiropas Ārējās darbības dienests, kas izveidots ar Padomes Lēmumu 2010/427/ES pēc Lisabonas līguma (skatīt kopsavilkumu) stāšanās spēkā, palīdz Padomei īstenot KĀDP.
KOPŠ KURA DATUMA PANTI UN LĒMUMI IR PIEMĒROJAMI?
Pantus piemēro kopš Lisabonas līguma stāšanās spēkā 2009. gada 1. decembrī. Lēmumu 2001/78/KĀDP piemēro kopš 2001. gada 22. janvāra. Lēmumu 2001/79/KĀDP piemēro kopš 2001. gada 11. jūnija. Lēmumu 2000/354/KĀDP piemēro kopš 2000. gada 22. maija. Lēmumu 2009/908/ES piemēro kopš 2009. gada 1. decembra.
KONTEKSTS
Plašāka informācija:ES Padome Eiropadome
PAMATDOKUMENTI
Līguma par Eiropas Savienību konsolidētā versija – III sadaļa – Noteikumi attiecībā uz Savienības iestādēm – 15. pants (OV C 202, 7.6.2016., 23.–24. lpp.)
Līguma par Eiropas Savienību konsolidētā versija – V sadaļa – Vispārīgi noteikumi par Savienības ārējo darbību un īpaši noteikumi par kopējo ārpolitiku un drošības politiku – 1. nodaļa – Vispārīgi noteikumi par Savienības ārējo darbību – 21. pants (OV C 202, 7.6.2016., 28.–29. lpp.)
Līguma par Eiropas Savienību konsolidētā versija – V. sadaļa – Vispārīgi noteikumi par Savienības ārējo darbību un īpaši noteikumi par kopējo ārpolitiku un drošības politiku – 2. nodaļa – Īpaši noteikumi par kopējo ārpolitiku un drošības politiku – 1. iedaļa – Kopīgi noteikumi – 26. pants (bijušais LES 13. pants) (OV C 202, 7.6.2016., 31. lpp.)
Padomes Lēmums 2001/78/KĀDP (2001. gada 22. janvāris), ar ko izveido Politisko un drošības komiteju (OV L 27, 30.1.2001., 1.–3. lpp.)
Padomes Lēmums 2001/79/KĀDP, (2001. gada 22. janvāris) par Eiropas Savienības Militārās komitejas izveidi (OV L 27, 30.1.2001., 4.–6. lpp.)
Padomes Lēmums 2000/354/KĀDP (2000. gada 22. Maijs) par Krīžu pārvarēšanas civilo aspektu komitejas izveidi (OV L 127, 27.5.2000., 1. lpp.)
Padomes Lēmums 2009/908/ES (2009. gada 1. decembris), ar ko paredz pasākumus, lai īstenotu Eiropadomes lēmumu par Padomes prezidentūru un par Padomes darba sagatavošanas struktūru vadību (OV L 322, 9.12.2009., 28.–34. lpp.)
Lēmuma 2009/908/ES turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
SAISTĪTIE DOKUMENTI
Padomes Lēmums 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30.–40. lpp.)
Pēdējo reizi atjaunots: 12.01.2021